《烛影摇红》
宋代·胡斗南

回首风尘，十年潦倒文章命。黄金挥尽但空囊，侠气消磨尽。

只金日来瘦甚。苦支持、诗愁酒病。听蛩月地，招蝶花天，都无情兴。

名利场中，故山多少终南径。苍天不惯杜夤缘，也任人奔竞。

但把脚根立定。看纷纷、作何究竟。暮云深处，一抹斜阳，数声清磬。

作者简介：胡斗南，号贯斋，庐陵（今江西吉安）人（《江西诗徵》卷二四）。宋遗民。今录诗十三首。